***Ocean's Thirteen*** er en amerikansk spillefilm regissert av Steven Soderbergh, utgitt i 2007. Den er en oppfølger til filmen *Ocean’s Twelve* fra 2004, som var oppfølgeren til *Ocean’s Eleven* fra 2001, som på sin side var en nyinnspilling av den originale *Elleve om kuppet* fra 1960.

Innspillingen begynte i juli 2006 i Las Vegas og Los Angeles. Manuset ble skrevet av Brian Koppelman og David Levein. Verken Julia Roberts eller Catherine Zeta-Jones gjentok sine roller fra *Ocean’s Twelve* som henholdsvis Tess Ocean og Isabel Lahiri. Topher Grace skulle egentlig hatt en cameo i filmen, slik han hadde i de to forrige, men var opptatt med innspillingen av *Spider-Man 3*.

*Ocean's Thirteen* ble vist på Filmfestivalen i Cannes 24. mai 2007. Den hadde kinopremiere i USA og Norge 8. juni 2007.

Handlingsreferat
----------------

Reuben Tishkoff investerer i byggingen av et hotell og kasino ved Las Vegas Strip. Mot råd fra hans venn og tidligere kriminelle partner, Danny Ocean, velger Reuben å involvere seg med en velstående investor og kasinomogul Willy Bank. Men Bank tvinger Reuben til å signere fra seg hans eierandel. Reuben får deretter et hjerteinfarkt, og blir sengeliggende. Bank fullfører byggingen av hotellet, og gir den navnet «The Bank».

For å hevne det som skjedde med Reuben samler Danny gjengen og planlegger å ødelegge for Bank på åpningskvelden til hotellet. Gjengen utvikler en plan med to formål: For det første ønsker de å forhindre at The Bank vinner den prestisjetunge utmerkelsen Five Diamond Award, som alle av Banks forrige hoteller har mottatt. Saul Bloom får i oppdrag å besøke hotellet og utgi seg for å være den anonyme Diamond-kritikeren, mens Danny og de andre behandler den ekte kritikeren forferdelig for å få ham til å gi hotellet en elendig kritikk.

Deres andre formål er å rigge alle kasinoets spill til å betale ut millioner i gevinst. Banks kasino må tjene minimum 500 millioner dollar for å holde åpent, ellers må han gi fra seg kontrollen over hele kasinoet. De er bekymret for å bli forhindret av «The Greco», et state of the art datasystem oppkalt etter oppfinneren Greco Montgomery, som overvåker spillernes biometriske responser og forutsier når juks foregår. For å forstyrre Grecoen planlegger de å bruke en kraftig magnetron forkledd som en gave til Bank i form av en helt ny, enda ikke lansert Samsung-mobiltelefon.

Gjengen får også tak i en tunnelboremaskin for å simulere et jordskjelv under kasinoet, og sørge for at Bank skal implementere sikkerhetsprotokoller for å evakuere lokalene ved jordskjelv. Planen deres ved åpningskvelden er å få Bank til å forstyrre Grecoen ved å bruke hans nye telefon, iverksette de riggede maskinene og de allierte croupierene, og deretter simulere jordskjelvet for å fremtvinge evakueringen og få alle spillere i kasinoet til å gå sin vei med gevinsten.

Men rett før selve åpningskvelden bryter boremaskinen sammen. Dette tvinger gjengen til å be Terry Benedict, hovedmålet deres fra forrige film, om penger til kjøp av en erstatning. Benedict, som også ønsker hevn mot Bank, tilbyr å støtte opplegget deres. Men til gjengjeld krever han en stor andel av pengene som gjengen planlegger å stjele, og han krever at gjengen også stjeler Banks private diamantsamling, verdsatt til over 250 millioner dollar.

Linus Caldwell forfører Banks assistent, Abigail Sponder, for å få tilgang til diamantene. I all hemmelighet hyrer Benedict mestertyven François «The Night Fox» Toulour, antagonisten fra forrige film, til å stjele diamantene fra dem etterpå. På selve åpningskvelden innleder Danny den siste delen av planen ved å få allierte FBI-agenter til å ankomme hotellet og pågripe Livingston Dell, mistenkt for å ha rigget kortstokkemaskiner, slik at gjengen kan bytte dem ut med maskiner som faktisk *er* rigget.

En annen FBI-agent arresterer også Linus og anklager ham for å ha byttet ut diamantene med forfalskninger. Agenten som tar med seg Linus viser seg å være faren hans, Robert Caldwell, også med på Dannys plan. Idet gjengen forsøker å forlate taket blir de stoppet av Toulour, som tar diamantene og hopper fra taket i fallskjerm. Imidlertid forventet Ocean dette, og hadde en hemmelig plan for å hindre alle problemene Benedict hadde planlagt for dem.

Rolleliste
----------

Brad Pitt, Matt Damon og George Clooney i 2001.

| Rolle | Skuespiller |
| --- | --- |
| George Clooney | Danny Ocean |
| Brad Pitt | Rusty Ryan |
| Matt Damon | Linus Caldwell |
| Al Pacino | Willie Bank |
| Andy García | Terry Benedict |
| Vincent Cassel | Francois Toulour |
| Elliott Gould | Reuben Tishkoff |
| Casey Affleck | Virgil Malloy |
| Scott Caan | Turk Malloy |
| Eddie Jemison | Livingston Dell |
| Qin Shaobo | «The Amazing» Yen |
| Carl Reiner | Saul Bloom |
| Don Cheadle | Basher Tarr |
| Eddie Izzard | Roman Nagel |
| Ellen Barkin | Abigail Sponder |
| Julian Sands | Greco Montgomery |
| Bob Einstein | Agent Caldwell |
| Jon Wellner | Bellman |
| Michael Mantell | Dr. Stan |
| Oprah Winfrey | Seg selv |

Referanser
----------

1. ↑  «Ocean's Thirteen (2007)» **(engelsk)**. Besøkt 15. april 2016.
2. ↑  «Ocean's 13» **(fransk)**. Besøkt 15. april 2016.
3. ↑  «Ocean's Thirteen (2007)» **(engelsk)**. Besøkt 15. april 2016.
4. ↑  «Ocean's 13 (Ocean's Thirteen)» **(spansk)**. Besøkt 15. april 2016.
5. ↑  «Treze Homens e um Novo Segredo» **(portugisisk)**. Besøkt 15. april 2016.
6. ↑  .
7. ↑   Freebase-data fra Google[Hentet fra Wikidata]
8. ↑   www.kinokalender.com, besøkt 18. desember 2017[Hentet fra Wikidata]
9. ↑  «Ocean's 13 to Start on July 21» **(engelsk)**. ComingSoon.net. 27. mars 2006. Arkivert fra originalen 30. mars 2006. Besøkt 26. januar 2023.
10. ↑  «Clooney Dives Into 'Ocean's 13'». *CBS News* **(engelsk)**. AP. 28. mars 2006. Arkivert fra originalen 10. april 2006. Besøkt 26. januar 2023.
11. ↑  Ethan Anderton (8. august 2018). «Topher Grace Was Supposed To Appear In 'Ocean's 13', But 'Spider-Man 3' Ruined It». */Film* **(engelsk)**. Besøkt 26. januar 2023.
12. ↑  «Release dates for Ocean's Thirteen (2007)» **(engelsk)**. IMDb. Besøkt 2. oktober 2007.

Eksterne lenker
---------------

* (en) Offisielt nettsted Rediger på Wikidata

* (en) Ocean's Thirteen (2007) – kategori av bilder, video eller lyd på Commons Rediger på Wikidata
* (en) *Ocean's Thirteen* på Internet Movie Database Rediger på Wikidata

* (no) *Ocean's Thirteen* hos Filmfront Rediger på Wikidata

* (sv) *Ocean's Thirteen* i Svensk Filmdatabas Rediger på Wikidata

* (da) *Ocean's Thirteen* i Danmark Nationale Filminstitut Rediger på Wikidata

* (en) *Ocean's Thirteen* på AllMovie Rediger på Wikidata

* (fr) *Ocean's Thirteen* på Allociné Rediger på Wikidata

* (nl) *Ocean's Thirteen* på MovieMeter Rediger på Wikidata

* (en) *Ocean's Thirteen* på Turner Classic Movies Rediger på Wikidata

* (en) *Ocean's Thirteen* på American Film Institute Rediger på Wikidata

* (en) *Ocean's Thirteen* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica
 |